

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 |  Nr.8 | 2024. gada 30. maijā |

**51.**

# Par projektu pieteikumu apstiprināšanu Ogres novada pašvaldības projektu konkursā “Radoši – Aktīvi – Darbīgi – Izglītojoši – Ogres novadam”

# („R.A.D.I. – Ogres novadam”)

2024. gada 27. martā tika pieņemti Ogres novada pašvaldības (turpmāk – Pašvaldība) domes saistošie noteikumi Nr. 7/2024 “Par Ogres novada pašvaldības projektu konkursu "Radoši – Aktīvi – Darbīgi – Izglītojoši – Ogres novadam" ("R.A.D.I. – Ogres novadam") (apstiprināti ar Pašvaldības domes 27.03.2024. sēdes lēmumu (prot. Nr. 5; 28.)), nosakot Pašvaldības projektu konkursa “Radoši – Aktīvi – Darbīgi – Izglītojoši – Ogres novadam” (“R.A.D.I. – Ogres novadam”) (turpmāk – Konkurss) izsludināšanas un projektu iesniegšanas, izvērtēšanas, apstiprināšanas, īstenošanas, finansēšanas un uzraudzības kārtību 2024. gadā.

2024. gada 4. aprīlī tika izsludināts Konkurss, sniedzot iespēju nevalstiskajām organizācijām pieteikt projektus, kas tiek īstenoti Ogres novada administratīvajā teritorijā, ir saistīti ar neformālās izglītības, sporta un kultūras pasākumu organizēšanu, kā arī ar aktīva dzīvesveida un pilsoniskās aktivitātes veicināšanu, sniedz labumu pēc iespējas plašākai sabiedrībai un nav vērsti uz vienas organizācijas vai atsevišķu personu labuma gūšanu. Kopējais projektu realizācijai pieejamais Pašvaldības finansējums Konkursa ietvaros ir 60 000 EUR (sešdesmit tūkstoši *euro*); maksimālais Pašvaldības finansējuma apmērs, kas var tikt piešķirts vienam projektam, ir 2000 EUR (divi tūkstoši *euro*).

Līdz Konkursā noteiktajam projektu iesniegšanas gala termiņam – 2024. gada 29. aprīlim – tika saņemti 63 projektu pieteikumi par kopējo summu 106 595.60 EUR (simtu seši tūkstoši pieci simti deviņdesmit pieci *euro* 60 centi).

Ņemot vērā Konkursa vērtēšanas komisijas vērtējumu par Konkursam iesniegtajiem projektu pieteikumiem un pamatojoties uz Pašvaldību likuma 5. panta pirmo daļu un 10. panta pirmās daļas 21. punktu, kā arī Pašvaldības saistošo noteikumu Nr. 7/2024 “Par Ogres novada pašvaldības projektu konkursu "Radoši – Aktīvi – Darbīgi – Izglītojoši – Ogres novadam" ("R.A.D.I. – Ogres novadam") 39. punktu (*Lēmumu par iesniegto projektu apstiprināšanu pēc vērtēšanas komisijas vērtējuma saņemšanas pieņem pašvaldības dome*)

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – 1 (Jānis Kaijaks)**,

*Jānis Kaijaks balsojumā nepiedalās, ievērojot likumā “Par interešu konflikta novēršanu valsts amatpersonu darbībā” paredzētos lēmumu pieņemšanas ierobežojumus,*

Ogres novada pašvaldības dome **NOLEMJ:**

1. Apstiprināt projektu konkursa “Radoši – Aktīvi – Darbīgi – Izglītojoši – Ogres novadam” (“R.A.D.I. – Ogres novadam”) vērtēšanas komisijas izvērtētos un finansējuma saņemšanai izvirzītos projektu pieteikumus saskaņā ar projektu pieteikumu vērtējumu (pielikumā uz 4 lapām), piešķirot tiem finansējumu 60 000,00 *euro* (sešdesmit tūkstoši *euro*) apmērā.
2. Gadījumā, ja kāds no finansējuma saņemšanai izvirzīto projektu iesniedzējiem neizpilda apstiprināšanai izvirzītos nosacījumus, atsakās no projekta realizācijas vai nespēj projektu īstenot atbilstoši Pašvaldības 2024. gada 27. marta saistošo noteikumu Nr. 7/2024 “Par Ogres novada pašvaldības projektu konkursu "Radoši – Aktīvi – Darbīgi – Izglītojoši – Ogres novadam" ("R.A.D.I. – Ogres novadam") prasībām, tad, pamatojoties uz Konkursa vērtēšanas komisijas lēmumu, tiek pilnā vai daļējā apmērā apstiprināts projekts (vai projekti), kas pēc vērtēšanas komisijas piešķirto punktu skaita ierindojas nākamajā vietā aiz apstiprinātajiem projektiem.
3. Uzdot Pašvaldības Centrālās administrācijas Komunikācijas nodaļai organizēt līgumu slēgšanu ar finansējuma saņēmējiem par finansējuma piešķīrumu un izlietošanu Konkursa ietvaros.
4. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)